Vruntliken grot tovorn. Witlik si ju, guden lude, borgermester und ratmen, dat dar is en gude vruwe met ju in der stat, de het sik hustru Margeret Laisghe, und se heft sik en docter, de heft sik en man laten geven, de er unwerdich is, wente ik dat bewisen wil dat de sulve man heft levendich en echte wif hir in Sweden. Hir umme bidde ik ju, dat gi wol don und laten se nicht vorunrechten, wente wur umme dat se mi is angekomen, so dat ik er rechte erve bin und vormunder, alse ju wolberichten selven. Nicht mer, dan blivet bi Gode. Bi mi Nigheles Korke, ridder. Adress: An de erbaren lude, borgermestere und radmen to Revel, dd.